Document ID: 32002R1760

Kommissionens forordning (EF) nr. 1760/2002
af 2. oktober 2002
om indstilling af fiskeri efter jomfruhummer fra fartøjer, som fører fransk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og
ud fra følgende betragtninger:
(1) I Rådets forordning (EF) nr. 2555/2001 af 18. december 2001 om fastsættelse for 2002 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), fastsættes kvoterne for jomfruhummere for 2002.
(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.
(3) Ifølge de oplysninger, der er meddelt Kommissionen, har fiskeriet efter jomfruhummere fra fartøjer, som fører fransk flag eller er registreret i Frankrig, i farvandene i ICES-område VIII c (EF-farvande) nået den tildelte kvote for 2002. Frankrig har forbudt fiskeri efter denne bestand fra den 10. september 2002. Denne dato bør derfor også fastsættes i denne forordning -
UDSTEDT FØLGENDE FORORDNING:
Artikel 1
Fiskeriet efter jomfruhummere fra fartøjer, der fører fransk flag eller er registreret i Frankrig, i ICES-område VIII c (EF-farvande) har medført, at Frankrigs kvote af jomfruhummere for 2002 må anses for at være opbrugt.
Fiskeriet efter jomfruhummere i ICES-område VIII c (EF-farvande) fra fartøjer, der fører fransk flag eller er registreret i Frankrig, er forbudt ligesom opbevaring om bord, omladning og landing af den ovenfor nævnte bestand fanget af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 10. september 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. oktober 2002.

Labels: 8
18
6